
תקציב לעידוד פעילות מדעית של חברי/ות סגל עמית

1.	התקציב השנתי לעידוד פעילות מדעית יהיה 45,000 ₪ לשנה אקדמית. הסכום המקסימלי שיינתן למבקש/ת לא יעלה על 3,000 ₪  בכל שנת לימודים.
2.	חברי/ות סגל עמית יהיו רשאים/יות להגיש בקשה בכל אחד ממועדי ההגשה.
3.	במהלך כל שנת לימודים יהיו שני מועדי הגשה: 15 בדצמבר ו-15 במרץ. 
4.	אם לא יימצאו בשנה מסוימת מחקרים ראויים לתמיכה, אין חובת המכללה לחלק את הסכום השנתי במלואו.
5.	התקציב אינו אישי ואינו מצטבר. אם ייוותרו יתרות בשנת לימודים מסוימת, הן תימחקנה בתום השנה ולא תועברנה לתקציב השנה העוקבת.
6.	 אופן  ההגשה:  באמצעות מילוי טופס בקשה מתאים (מצ"ב כנספח: טופס בקשה להשתתפות בהוצאות כנסים בארץ או בחו"ל של חברי סגל עמית וטופס בקשה לסיוע בביצוע מחקר של חברי סגל עמית), שיכלול  פרטים אישיים רלוונטיים ומכתב הסבר שיתייחס למחקר ולטיב הבקשה הכספית.
	יש לצרף מסמכים נלווים לבקשה (כגון אישור קבלה לכנס, תכנית הכנס, הצעת מחקר, טיוטת מאמר לעריכה, וכד').
	ככלל יהיה על המבקשים/ות  לנמק את הרלוונטיות של בקשתם/ן לסיוע מחקרי לעבודתם/ן המחקרית או הרלוונטיות הישירה לקורסים אותם הם מלמדים/ות  במכללה
7.	אישור הבקשה: לכל בקשה תצורף המלצת דקן/ית בית הספר. לאחר מכן תובא הבקשה לאישור סגן/ית הנשיא לעניינים אקדמיים. החלטת סגן/ית הנשיא תהיה סופית, ללא זכות ערעור.
8.	בחלוקת המענקים ניתן להגיש את הבקשות הבאות:
א. תמיכה בנסיעה לחו"ל (או באש"ל בארץ) לצורך השתתפות בכנס מדעי, לפי הדירוג היורד הבא:
עדיפות ראשונה: השתתפות פעילה: הרצאה בכנס או הצגת מאמר בכנס מדעי
עדיפות שנייה: הצגת אבסטרקט ו/או פוסטר בכנס מדעי
עדיפות  שלישית: השתתפות בכנס מדעי (רק אם השתתפות זו חיונית במיוחד למחקריו/הוראתו של המבקש/ת)
ככלל לא תאושרנה בקשות נסיעה לכנסים שאינם בעלי צביון מדעי ברור. 
ב. תמיכה בביצוע מחקר. בקשה מסוג זה תלווה בהצעת מחקר קצרה. 
תינתן עדיפות להצעות שממומנות בחלקן על ידי מענקי מחקר חיצוניים. 
ג. תמיכה בהתקנה של מאמר או דוח מדעי (עריכה וכיו"ב).                   
9. לא תאושרנה בקשות למענקים לתלמידי תואר מתקדם או שלישי לסיוע בעבודת המאסטר או הדוקטורט שלהם.          
10. תמיכה עקיפה בפעילות מחקרית בהתאם לאפשריות התקציביות של המכללה 
א. המלצה למתן אישור להגיש בקשות לקרנות מחקר חיצוניות .
ב. סיוע אדמיניסטרטיבי לטיפול במענקי מחקר חיצוניים שיתקבלו במכללה. 
11.  על חבר/ת סגל עמית שיזכה/תזכה בסיוע מכוח כללים אלו לציין את שם המכללה האקדמית של תל-אביב-יפו בכל פרסום מחקרי (בין אם כמאמר בכתב עת או בהצגה בכנס). יש לדווח על ההישגים בעקבות המימון לרשות המחקר.

